Ութնամյա Նարեկ Պողոսյանն այն չորս երեխաներից մեկն է, ով կրթություն ստանալու համար ամեն օր ստիպված է լինում առավոտյան ժամը յոթին, ճանապարհ ընկնել դեպի Երևան: Նարեկն ունի և´ լսողության խնդիր` խուլ է, և´ տեղաշարժման խնդիր: Նա ամեն օր ստիպված է լինում հասնել մայրաքաղաք` հատուկ դպրոցում սովորելու համար: Նարեկի մոր` տիկին Սուսաննայի համար ներառական կրթությունը իրենց քաղաքում ուղղակի երազանք է. «Գոնե լիներ մեկ դպրոց, որ ես կարողանայի իմ տղային տանել: Ամեն օր մինչև հասնում ենք քաղաք, երեխան արդեն հոգնած է լինում, իսկ Չարենցավանում քոնե այդ խնդիրը չէր առաջանա»: